

**MEGHÍVÓ**

**AKADÉMIAI ESTÉK**

**MISKOLCI AKADÉMIAI BIZOTTSÁG**

**és a**

# „Jedlik Ányos” Tudományos Ismeretterjesztő Társaság

**(MAB Székház, Miskolc, Erzsébet tér 3)**

**2019. november 6. szerda, 17:30**

### **Dr. Révész János**

főigazgató

Borsod-Abaúj-Zemplén Megyei Központi Kórház és

Egyetemi Oktatókórház

**A kórház jelenlegi helyzete, jövőképe,**

**a magyar egészségügy általános strukturális megítélése**

**Mindenkit szeretettel vár**

**Prof. Dr. Roósz András MAB elnök
Dr. Szabó-Tóth Kinga a MAB Klub elnöke**

**Schmidt Ferenc a „Jedlik Ányos” TIT elnöke**

Dr. Révész János 1971-ben született Budapesten. Középiskolai tanulmányait a miskolci Földes Ferenc Gimnáziumban végezte, ahol 1989-ben érettségizett. A budapesti Semmelweis Orvostudományi Egyetemen szerzett általános orvosi diplomát 1995-ben, s még ebben az évben kezdte meg aktív orvosi pályafutását a Borsod-Abaúj-Zemplén Megyei Kórház Szülészet-Nőgyógyászati Osztályán.

Szakképesítései: szülészet-nőgyógyászat, klinikai onkológia, klinikai farmakológia, egészségügyi menedzsment.

1995 és 2019 között rövidebb megszakításokkal folyamatosan a Kórház dolgozója volt. Hosszabb időt töltött az Egyesült Államokban, ahol a klinikai gyógyszerfejlesztés területén szerzett tudományos fokozatot, majd az Egyesült Királyságban, ahol kórház és szálloda menedzsmentet tanult. Orvosi tevékenysége mellet számos egyéb szakmai, szakmapolitikai és kutatási elkötelezettséggel bírt: a Magyar Klinikai Onkológus Társaságnak vezetőségi tagja, magyar és nemzetközi gyógyszer regisztrációs hatóságok regulátora, több gyógyszeripari és gyógyszerkereskedelmi vállalat igazgató tanácsának és felügyelő bizottságának majd az OGYÉI tanácsadó testületének tagja. 2014-től kezdődően a Kórház Klinikai Onkológiai és Sugárterápiás Centrumának centrumvezető főorvosa, 2018-tól látja el a Kórház főigazgatói teendőit.

Az általa vezetett kórház 2019-ben két rangos elismerésben részesült: a Magyar Kórházszövetség Dr. Ajkai Zoltán Díjának elnyerését követően 2019 őszén a Medicina Fórum a Kiváló Integrált Nagykórház címet adományozta az intézménynek.